hotchpotch/miracl-hf-unified huggingface dataset:
ยูเลน โลเปเตกี
ยูเลน โลเปเตกี อาร์โกเต (; เกิด 28 สิงหาคม ค.ศ. 1966) เป็นอดีตนักฟุตบอลอาชีพชาวสเปนซึ่งเล่นในตำแหน่งผู้รักษาประตู เคยเป็นผู้จัดการทีมชาติสเปนชุดใหญ่
และผู้จัดการทีมเรอัลมาดริด
โลเปเตกีเล่นในลาลีกาในฐานะผู้เล่นรวม 149 นัด ตลอด 11 ฤดูกาล โดยลงเล่นให้กับเรอัลมาดริด, โลกรอญเญส, บาร์เซโลนา และราโยบาเยกาโน นอกจากนี้ยังลงเล่นอีก 168 นัดให้กับสโมสร 3 สโมสรในเซกุนดาดีบีซีออน และได้เป็นตัวแทนของสเปนในการแข่งขันฟุตบอลโลก 1994 ด้วย
โลเปเตกีเริ่มทำหน้าที่ผู้จัดการทีมเมื่อปี ค.ศ. 2003 และดูแลทีมชาติสเปนชุดเยาวชนในรุ่นอายุต่าง ๆ อยู่เป็นเวลาหลายปี เคยพาทีมชาติสเปนรุ่นอายุไม่เกิน 19 ปี และรุ่นอายุไม่เกิน 21 ปี ได้แชมป์ในระดับทวีปยุโรปมาแล้ว
โลเปเตกีถูกปลดออกจากตำแหน่งผู้จัดการทีมชาติสเปนชุดใหญ่ก่อนการแข่งขันฟุตบอลโลก 2018 ที่รัสเซีย จะเริ่มขึ้นเพียง 2 วันเท่านั้น หลังจากที่เขามีข่าวรับตำแหน่งผู้จัดการทีมเรอัลมาดริดหลังจบการแข่งขันไปเพียงวันเดียว และทางราชสหพันธ์ฟุตบอลสเปนได้แต่งตั้งเฟร์นันโด อิเอร์โร อดีตผู้เล่นกองหลังกัปตันทีมเรอัลมาดริดรับตำแหน่งนี้แทนแต่โลเปเตกี ก็คุมเรอัลมาดริดต่อจากซีเนดีน ซีดานได้เพียง 14 นัดเท่านั้น บอร์ดบริหารของสโมสรก็ได้สั่งปลดเขาหลังจากทำทีมหล่นลงมาถึงอันดับที่ 9 ในลาลิกา
บุคคลที่เสียชีวิตในปี พ.ศ. 2559
ด้านล่างนี้เป็นบุคคลที่เสียชีวิตในปี พ.ศ. 2559
อังแดร โกมึช
อังแดร ฟือลีปือ ตาวารึช โกมึช (; เกิดวันที่ 30 กรกฎาคม ค.ศ. 1993) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางให้กับเอฟเวอร์ตันโดยยืมตัวมาจากสโมสรฟุตบอลบาร์เซโลนา และทีมชาติโปรตุเกส
เดอะโฟร์ธเวิลด์ (อัลบั้ม)
เดอะโฟร์ธเวิลด์ () เป็นอัลบั้มระดับมืออาชีพอัลบั้มแรกของวงดนตรีป็อปร็อกอเมริกัน มารูนไฟฟ์ ภายใต้ชื่อ คาราส์ฟลาวเออส์ อัลบั้มบรรจุเพลง 11 เพลง แถมเพลงโบนัส 1 เพลง ในรุ่นที่วางจำหน่ายในประเทศญี่ปุ่น
ก่อนหน้าที่ วงเคยออกอัลบั้มชื่อ"วีไลก์ดิกกิง" ภายใต้สังกัดรีพรีสเรเคิดส์ และออกอัลบั้มเดอะโฟร์ธเวิลด์ ในวันที่ 19 สิงหาคม ค.ศ. 1997 แต่อัลบั้มแทบไม่ประสบความสำเร็จ และวงได้แยกทางกับสังกัดหลังจากนั้นสองปี
วงเริ่มค้นหารูปแบบของดนตรีที่แตกต่างออกไปและในที่สุดได้มารวมตัวกันกับเจมส์ วาเลนไทน์ และก่อตั้งวงมารูนไฟฟ์ และออกอัลบั้มต่อไปอีกหลายอัลบั้ม
ฮริฟเนียยูเครน
ฮริฟเนียยูเครน (; , อักษรย่อ: грн ("hrn" ในอักษรละติน)); สัญลักษณ์: ₴, รหัส: UAH; ) เป็นเงินตราประจำชาติของประเทศยูเครน ตั้งแต่วันที่ 2 กันยายน ค.ศ. 1996 แต่ละฮริฟเนียจะแบ่งออกเป็น 100 โคปิโยค ซึ่งตั้งชื่อตามตัวชี้วัดของน้ำหนักที่ใช้ในจักรวรรดิเคียฟรุสช่วงยุคกลาง
เอฟเอคอมมิวนิตีชีลด์ 2011
การแข่งขันฟุตบอล เอฟเอคอมมิวนิตีชีลด์ 2011 จัดแข่งขันมาเป็นครั้งที่ 89 ของ เอฟเอคอมมิวนิตีชีลด์,เป็นการแข่งขันฟุตบอลประจำปีในการต่อกรของทีมแชมป์ พรีเมียร์ลีก แมนเชสเตอร์ยูไนเต็ด และทีมแชมป์ เอฟเอคัพ ฤดูกาล 2010–11. แมนเชสเตอร์ซิตี ครั้งนี้ถูกจัดขึ้นที่ สนามกีฬาเวมบลีย์ ใน กรุงลอนดอน ในวันที่ 7 สิงหาคม พ.ศ. 2554
จักรพรรดินิโจ
จักรพรรดินิโจ () (31 กรกฎาคม ค.ศ. 1143 - 5 กันยายน ค.ศ. 1165) จักรพรรดิองค์ที่ 78 แห่ง ราชวงศ์ญี่ปุ่น ตามที่ได้บันทึกไว้ใน รายพระนามจักรพรรดิญี่ปุ่น
ครองสิริราชสมบัติระหว่าง ค.ศ. 1158 - ค.ศ. 1165
จักรพรรดินิโจมีพระนามเดิมก่อนจะขึ้นสืบราชบัลลังก์ดอกเบญจมาศว่า เจ้าชายโมะริฮิโตะ ()
เป็นพระราชโอรสองค์ใหญ่ใน จักรพรรดิโกะ-ชิระกะวะ และเป็นพระเชษฐาต่างพระราชมารดาของ จักรพรรดิทะกะกุระ รวมถึงเป็นพระราชบิดาของ จักรพรรดิโระกุโจ
จักรพรรดินิโจได้รับการสถาปนาเป็นรัชทายาทใน จักรพรรดิโกะ-ชิระกะวะ
หลังจากจักรพรรดินิโจประกอบพระราชพิธีราชาภิเษกพระราชอำนาจทั้งหมดอยู่ที่อดีตจักรพรรดิโกะ-ชิระกะวะทำให้ทรงเป็น ไดโจโฮโอ (มหาธรรมราชา)
หวงเฟยหง ภาค 1 ตอน หมัดบินทะลุเหล็ก
หวงเฟยหง ภาค 1 ตอน หมัดบินทะลุเหล็ก () เป็นภาพยนตร์ศิลปะการต่อสู้สัญชาติฮ่องกง ค.ศ. 1991 เขียนบทและกำกับภาพยนตร์โดยฉีเคอะ นำแสดงโดย หลี่ เหลียนเจี๋ย,กวน จือหลิน ภาพยนตร์ชุดนี้เป็นภาคแรกของภาพยนตร์ซีรีส์ชุด หวงเฟยหง โดยมีภาคที่ 2 คือ หวงเฟยหง ภาค 2 ตอน ถล่มมารยุทธจักร
เรื่องราวเกิดขึ้นในช่างปี ค.ศ. 1875 ซึ่งเข้าสู่ช่วงปลายราชวงศ์ชิง ประเทศจีนต้องผจญศึกทั้งภายนอกจากเหล่าผู้รุกรานจากชาติตะวันตก และภายในจากการฉ้อราษฎร์บังหลวงของเหล่าขุนนางในราชสำนัก หวงเฟยหงและพวกพ้องต้องเข้าต่อกรเหล่านักเลงหัวไม้ ที่รวมหัวกับนักค้าทาสหลอกคนจีนไปเป็นทาสที่อเมริกา ในขณะที่น้าสิบสามก็ถูกคนเหล่านั้นหลอกไปขึ้นเรือเพื่อเอาไปขายเป็นโสเภณีเช่นกันหวงเฟยหง ภาค 1 ตอน หมัดบินทะลุเหล็ก ภาพยนตร์บู๊เรื่องเยี่ยมจากฝีมือกำกับของ ฉีเคอะ(ผู้กำกับจาก โปเยโปโลเย เย้ยฟ้าแล้วก็ท้า และ เดชคัมภีร์เทวดา) ที่สร้างชื่อให้กับพระเอกหนังกำลังภายในอย่างหลี่ เหลียนเจี๋ยให้กลายเป็ยยอดนักแสดงจนกระทั่งมีชื่อเสียงไปถึง ฮอลลีวูด ด้วยการรับบทบาทในเรื่องการต่อสู้แบบจีน ในบท หวงเฟยหง ภาพยนตร์กำลังภายในชุดนี้เป็นแบบฉบับของ ฉีเคอะ จนกลายเป็นงานระดับคลาสสิกของวงการภาพยนตร์ฮ่องกง ซึ่งภาพยนตร์ดังกล่าวได้รับรางวัลผู้กำกับยอดเยี่ยม ออกแบบฉากบู๊ยอดเยี่ยม ตัดต่อภาพยนตร์ยอดเยี่ยม และเพลงประกอบภาพยนตร์ยอดเยี่ยม จากงานประกาศรางวัลภาพยนตร์ฮ่องกง ค.ศ. 1992
หวงเฟยหง ภาค 2 ตอน ถล่มมารยุทธจักร
หวงเฟยหง ภาค 2 ตอน ถล่มมารยุทธจักร หรือ หวงเฟยหง ตอน ถล่มวังบัวขาว (อังกฤษ: Once Upon a Time in China II) เป็นภาพยนตร์ศิลปะการต่อสู้สัญชาติฮ่องกง ค.ศ. 1992 ที่ร่วมเขียนบทและกำกับภาพยนตร์โดยฉีเคอะ ภาพยนตร์ชุดนี้เป็นภาคสองของภาพยนตร์ซีรีส์ชุด หวงเฟยหง ต่อจากภาพยนตร์เรื่อง หวงเฟยหง ภาค 1 ตอน หมัดบินทะลุเหล็ก โดยมีภาคต่อจากนี้คือ หวงเฟยหง ภาค 3 ตอน ถล่มสิงโตคำราม นำแสดงโดย หลี่ เหลียนเจี๋ย,กวน จือหลิน,เจิ้น จื่อตัน
หลี่ เหลียนเจี๋ย กลับมารับบท หวง เฟยหง ยอดจอมยุทธที่เขาแสนถนัด เรื่องราวเปิดตัวขึ้นเมื่อหวง เฟยหง เปิดร้านยาเปา จือหลินขึ้นในเมืองกวางตุ้ง เขาพบความสงบสุขอยู่ได้เพียงไม่นาน หวง เฟยหงก็ต้องออกโรงอีกครั้ง ด้วยเหตุความขัดแย้งระหว่างกองทหารจากราชสำนักกับกลุ่มนักปฏิวัติหัวก้าวหน้า ที่ใช้ชื่อกลุ่มตนว่าคือ พรรคบัวขาว ที่เข้ามาประจันหน้ากันในเมืองกวางตุ้งที่หวง เฟยหงอาศัยอยู่ หลังจากรับรู้เรื่องราวที่เกิดขึ้น หวง เฟยหง มีโอกาสได้พบกับผู้นำกลุ่มปฏิวัติ ซุน ยัดเซ็น (จาง เถี่ยหลิน ) และคนสนิท ลุค (John Chiang) และได้เข้าไปพัวพันกับความขัดแย้งครั้งใหญ่ เมื่อเพื่อนใหม่ของเขาถูกจับเนื่องด้วยความเข้าใจผิดของทหารจากกองทัพตะวันตก หวง เฟยหงพยายามนำพวกเขาออกมาจากที่คุมขัง และนั่นทำให้เขาต้องห้ำหั่นแบบใครดีใครอยู่ กับนายพล หลาย (เจิ้น จื่อตัน)ในภาคนี้ได้ หยวน หวู ปิง (จาก Iron Monkey และ The Matrix) ผู้กำกับคิวบู๊ชื่อดังมาร่วมงานทำให้ หวงเฟยหง ภาคนี้เป็นการร่วมกันสร้างความสุขสุดยอดทั้งด้านการเคลื่อนไหวและมุมกล้องได้สมบูรณ์แบบยิ่งขึ้น จนทำให้คว้ารางวัลชนะเลิศรางวัลม้าทองคำ เพลงประกอบภาพยนตร์ยอดเยี่ยม ในปี ค.ศ. 1992 ชนะเลิศรางวัลงานประกาศรางวัลภาพยนตร์ฮ่องกง ในปี ค.ศ. 1993 รางวัลออกแบบฉากบู๊ยอดเยี่ยมและยังเข้าชิงรางวัล ผู้กำกับยอดเยี่ยม ภาพยนตร์ยอดเยี่ยม กำกับศิลป์ยอดเยี่ยมภาพถ่ายยอดเยี่ยม ตัดต่อยอดเยี่ยม นักแสดงหน้าใหม่ยอดเยี่ยม (Xiong Xin Xin) นักแสดงสมทบยอดเยี่ยม (เจิ้น จื่อตัน) เพลงประกอบภาพยนตร์ยอดเยี่ยม ในงานประกาศรางวัลภาพยนตร์ฮ่องกง ในปี ค.ศ. 1993
มีลอช ยอกซิช
มีลอช ยอกซิช (; เกิดเมื่อวันที่ 26 มีนาคม พ.ศ. 2511) เป็นผู้จัดการทีมชาวเซอร์เบีย ปัจจุบันเป็นหัวหน้าผู้ฝึกสอนของนครราชสีมา มาสด้า เอฟซีใน ไทยลีก
สุรพงษ์ คงเทพ
สุรพงษ์ คงเทพ (เกิดวันที่ 18 มกราคม พ.ศ. 2522) เป็นอดีตนักฟุตบอลชาวไทย ปัจจุบันเป็นหัวหน้าผู้ฝึกสอนของสโมสรฟุตบอลสมุทรปราการ ซิตี้ ในไทยลีก
วัชรกร อันทะคำภู
พันโท วัชรกร อันทะคำภู (เกิดเมื่อวันที่ 12 กันยายน พ.ศ. 2504) เป็นอดีตนักฟุตบอลชาวไทย ปัจจุบันเป็นหัวหน้าผู้ฝึกสอนของอาร์มี่ ยูไนเต็ด
ในเดือนตุลาคม พ.ศ. 2558 วัชรกรได้รับการแต่งตั้งเป็นหัวหน้าผู้ฝึกสอนชั่วคราวของอาร์มี่ ยูไนเต็ด ต่อมาในเดือนธันวาคม เขาได้เป็นหัวหน้าผู้ฝึกสอนอย่างเป็นทางการของทีม
เอฟเอคอมมิวนิตีชีลด์ 2010
การแข่งขันฟุตบอล เอฟเอคอมมิวนิตีชีลด์ 2010 จัดแข่งขันมาเป็นครั้งที่ 88 ของ เอฟเอคอมมิวนิตีชีลด์,เป็นการแข่งขันฟุตบอลประจำปีในการต่อกรของทีมแชมป์ พรีเมียร์ลีก เชลซี และทีมแชมป์ เอฟเอคัพ แมนเชสเตอร์ยูไนเต็ด ครั้งนี้ถูกจัดขึ้นที่ สนามกีฬาเวมบลีย์ ใน กรุงลอนดอน ในวันที่ 8 สิงหาคม พ.ศ. 2553
กีฬาโรงเรียนอาเซียน 2016
กีฬาโรงเรียนอาเซียน 2016 การแข่งขันกีฬาโรงเรียนอาเซียนครั้งที่ 8 จัดขึ้นที่จังหวัดเชียงใหม่ ประเทศไทย ระหว่างวันที่ 21 - 29 กรกฎาคม ค.ศ. 2016
ตรากีฬาโรงเรียนอาเซียนนี้ใช้สัญลักษณ์พิธีสมโภช 60 รอบนักษัตร เมืองเชียงใหม่
สัญลักษณ์นำโชคคือช้างเผือก
เส้นเมริเดียนที่ 64 องศาตะวันตก
เส้นเมริเดียนที่ 64 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ทวีปอเมริกาเหนือ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 64 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 116 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 64 องศาตะวันตกลากผ่านพื้นที่ดังนี้:
Red Beat รหัสร้อน
อัลบั้ม "Red Beat รหัสร้อน" คืออัลบั้มมาสเตอร์พีซของ คริสติน่า อากีล่าร์ วางแผงวันที่ 7 กุมภาพันธ์ พ.ศ. 2537 ด้วยยอดขายถึง 3.5 ล้านชุด นับเป็นอัลบั้มที่ขายดีที่สุดตลอดกาลของศิลปินหญิงแกรมมี่ เริ่มความร้อนแรงด้วยการเปิดตัวอัลบั้มใหม่บนเวที คอนเสิร์ต10ปีแกรมมี่ ด้วยการโชว์ลีลาท่าทางสุดเซ็กซี่ในเพลง ไม่ยากหรอก ที่นำมาเปิดตัวบนเวทีครั้งแรกโดยสร้างกระแสฮือฮาอย่างมาก ด้วยภาพลักษณ์สุดเซ็กซี่เปรี้ยวและได้เปิดตัวมิวสิกวีดิโอเพลง ไม่ยากหรอกและอัลบั้มredbeat รหัสร้อนอย่างเป็นทางการ ในวันที่ 14 มกราคม 2537 สร้างความฮือฮาและกระแสต่างๆนาๆจนทำให้อัลบั้มนี้มียอดขายทะลุล้านตลับภายในเวลา1เดือนอีกครั้ง
ทำให้ต้องมีการผลิตใหม่และเปลี่ยนปกใหม่สไตล์ป๊อปอาร์ตในเดือนเมษายน พ.ศ. 2537 โดยยอดขายทั้งหมดทะลุ3ล้านกว่าตลับจึงทำให้คริสติน่า
เป็นนักร้องหญิงคนแรกและคนเดียวที่มียอดขายถล่มทลายที่สุดตั้งแต่นั้นเป็นต้นมา
และอัลบั้มนี้นอกจากมียอดขายที่ถล่มทลายที่สุดแล้ว ยังมีการเรียกร้องจากแฟนคลับให้จัดคอนเสิร์ตถึง2ครั้งด้วยกันภายในเวลาติดๆกัน และยังมีการประกวดแข่งขันการเต้นและคัดเลือกให้เป็น "Young Christina Dancer" โดยจะมีส่วนร่วมทั้งการร่วมขึ้นคอนเสิร์ต"Non-Stop" หรือการไปออกรายการต่างๆเช่น โลกดนตรี "นันทิดาโชว์ "เป็นต้น และการทั่วคอนเสิร์ตต่างจังหวัดทั่วประเทศที่เธอบอกว่า เหนื่อยมากๆ และเหล่านี้ทำให้คริสติน่า เป็นซุปเปอร์สตาร์ของเมืองไทยไปเลยทันที
เก็พฮาร์ท ฟ็อน บลึชเชอร์
เก็พฮาร์ท เลเบอเร็ชท์ ฟ็อน บลึชเชอร์ เฟือสท์แห่งวาลชตัท () เป็นจอมพลแห่งราชอาณาจักรปรัสเซีย เขามีชื่อเสียงขึ้นมาหลังจากนำกองทัพเข้ามีชัยเหนือนโปเลียนแห่งฝรั่งเศสในยุทธการที่ไลพ์ซิชใน ค.ศ. 1813 ซึ่งทำให้นโปเลียนต้องถูกเนรเทศไปยังเกาะเอลบา และนำทัพร่วมกับอังกฤษจนมีชัยเหนือนโปเลียนอีกครั้งในยุทธการที่วอเตอร์ลู ซึ่งเป็นจุดสิ้นสุดสงครามนโปเลียน
บลึชเชอร์เกิดในร็อสท็อค ในดัชชีเมคเลินบวร์ค-ชเวรีน โดยเป็นบุตรของร้อยเอกในกองทัพปรัสเซีย เขาเริ่มรับราชการทหารในกองทัพสวีเดนใน ค.ศ. 1758 จนกระทั่งเขาถูกกองทัพปรัสเซียจับกุมในช่วงสงครามเจ็ดปี หลังจากนั้นเขาจึงเข้ารับราชการในกองทัพปรัสเซีย จากนั้นใน ค.ศ. 1773 เขาถูกพระเจ้าฟรีดริชที่ 2 ให้ออกจากราชการเนื่องจากขัดบัญชา เขาหันไปเป็นเกษตรกรจนกระทั่งเมื่อพระเจ้าฟรีดริชสวรรคตใน ค.ศ. 1786 จึงกลับมารับราชการทหารตามเดิมและได้เลื่อนยศเป็นพันเอก หลังจากมีผลงานในสงครามปฏิวัติฝรั่งเศสเขาก็ได้เลื่อนยศเป็นพลตรีใน ค.ศ. 1794 และเป็นพลโทใน ค.ศ. 1801 ซึ่งในยศพลโทนี้เขาได้เป็นผู้บัญชาการกองทหารในสงครามนโปเลียนใน ค.ศ. 1806
เมื่อสงครามสหสัมพันธมิตรครั้งที่หกปะทุขึ้นใน ค.ศ. 1813 บลึชเชอร์ในวัน 71 ต้องกลับมาบัญชาการอีกครั้ง และได้รับแต่งตั้งเป็นผู้บัญชาการสูงสุดของกองทัพปรัสเซีย และสามารถมีชัยเหนือนโปเลียนได้ ด้วยความดีความชอบเขาจึงได้รับแต่งตั้งบรรดาศักดิ์เป็น เฟือสท์แห่งวาลชตัท และเมื่อนโปเลียนหวนคืนสู่แผ่นดินอีกครั้งในปี 1815 บลึชเชอร์ก็เป็นผู้บัญชาการกองทัพปรัสเซียประจำที่ราบลุ่มแม่น้ำไรน์ร่วมกับกองทัพอังกฤษของดยุกแห่งเวลลิงตัน ในยุทธการลีนีในวันที่ 16 มิถุนายน เขาได้รับบาดเจ็บและล่าถอย หลังจากนั้นสองวันเขาก็ร่วมบัญชาการกองทัพผสมกับดยุกแห่งเวลลิงตันและมีชัยเหนือนโปเลียนในยุทธการที่วอเตอร์ลู
ความสัมพันธ์เกาหลีใต้–ไทย
ความสัมพันธ์เกาหลีใต้–ไทย เป็นความสัมพันธ์ทวิภาคีระหว่างราชอาณาจักรไทยและสาธารณรัฐเกาหลี ทั้ง 2 ประเทศสถาปนาความสัมพันธ์ทางการทูตเมื่อวันที่ 1 ตุลาคม พ.ศ. 2501
ในช่วงสงครามเกาหลี ประเทศไทยเป็นชาติที่สองที่ส่งกองกำลังไปสนับสนุนเกาหลีใต้หลังจากสหรัฐอเมริกา ในเดือนตุลาคม พ.ศ. 2546 ประธานาธิบดีเกาหลีใต้ โน มู-ฮย็อน ได้เยือนประเทศไทย และนายกรัฐมนตรีทักษิณ ชินวัตรได้เข้าเยี่ยม ณ กรุงโซล ในเดือนพฤศจิกายน พ.ศ. 2548
ความร่วมมือทางการค้าในปี พ.ศ. 2554 มีจำนวนเงินถึง 13.9 พันล้านดอลลาร์
มิสไทยแลนด์ยูนิเวิร์ส 2545
มิสไทยแลนด์ยูนิเวิร์ส 2545 เป็นครั้งที่ 3 ของประกวดการมิสไทยแลนด์ยูนิเวิร์ส จัดขึ้นที่โรงแรมโซฟิเทล เซ็นทรัล ลาดพร้าว กรุงเทพมหานคร เมื่อวันที่ 23 มีนาคม พ.ศ. 2545 และ 44 ผู้เข้าประกวดจะทำการเก็บตัวเพื่อร่วมทำกิจกรรมระหว่างการประกวดที่จังหวัดนครปฐม และกลับมาประกวดในรอบตัดสินที่กรุงเทพมหานคร
ในรอบตัดสินสถานีโทรทัศน์สีกองทัพบกช่อง 7 ได้ดำเนินการถ่ายทอดการประกวด โดยจันจิรา จันทร์โฉม ได้ครองตำแหน่งมิสไทยแลนด์ยูนิเวิร์ส 2002 และได้รับตำแหน่งจากวรินทร ผดุงวิถี มิสไทยแลนด์ยูนิเวิร์ส 2001
จันจิรา จันทร์โฉมจะได้เป็นตัวแทนประเทศไทยเข้าประกวดนางงามจักรวาล 2002 ที่ ซานฮวน ประเทศเปอร์โตริโก
นก (แก้ความกำกวม)
นก อาจหมายถึง
จอร์จีนีโย ไวนัลดึม
จอร์จีนีโย เกรจีโยน เอมีเลอ ไวนัลดึม (; เกิด 11 พฤศจิกายน ค.ศ. 1990) เป็นนักฟุตบอลชาวดัตช์ ปัจจุบันเล่นตำแหน่งกองกลางตัวรุกให้กับลิเวอร์พูลและทีมชาติเนเธอร์แลนด์
ในวันที่ 22 กรกฎาคม ค.ศ. 2016 ลิเวอร์พูลทำสัญญากับไวนัลดึมจากนิวคาสเซิลยูไนเต็ด ด้วยค่าตัว 23 ล้านปอนด์ เซ็นสัญญา 5 ปี โดยไวนัลดึมได้สวมเสื้อหมายเลข 5 ต่อมา ในวันที่ 14 สิงหาคม ค.ศ. 2016 พรีเมียร์ลีก นัดเปิดฤดูกาล 2016–17 ไวนัลดึมลงเล่นนัดแรกในพรีเมียร์ลีกโดยลงสนามเป็นตัวจริงและจ่ายบอลให้ แอดัม ลัลลานา ทำประตูในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 4-3 ต่อมา ในวันที่ 6 พฤศจิกายน ค.ศ. 2016 ไวนัลดึมทำประตูแรกในสีเสื้อของลิเวอร์พูล ในพรีเมียร์ลีก ฤดูกาล 2016–17 นัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 6-1 ต่อมา ในวันที่ 31 ธันวาคม ค.ศ. 2016 ไวนัลดึมทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ซิตี 1-0
ในวันที่ 31 มกราคม ค.ศ. 2017 ไวนัลดึมทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ เชลซี 1-1 ต่อมา ในวันที่ 4 มีนาคม ค.ศ. 2017 ไวนัลดึมทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 3-1 ต่อมา ในวันที่ 12 มีนาคม ค.ศ. 2017 ไวนัลดึมทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบิร์นลีย์ 2-1 ต่อมา ในวันที่ 21 พฤษภาคม ค.ศ. 2017 พรีเมียร์ลีก นัดปิดฤดูกาล 2016–17 ลิเวอร์พูล เปิดสนามแอนฟีลด์เจอกับ มิดเดิลส์เบรอ ในนัดนี้ ลิเวอร์พูล จะต้องชนะเพื่อการันตีโควต้าพื้นที่ในยูฟ่าแชมเปียนส์ลีก ไวนัลดึมทำประตูที่ 6 ในพรีเมียร์ลีก ลิเวอร์พูล เอาชนะ มิดเดิลส์เบรอ 3-0 ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ จบฤดูกาล ไวนัลดึมยิงประตูในพรีเมียร์ลีก 6 ประตูจาก 36 นัด
ในวันที่ 28 ตุลาคม ค.ศ. 2017 ไวนัลดึมทำประตูแรกในพรีเมียร์ลีก ฤดูกาล 2017–18 นัดที่ ลิเวอร์พูล เปิดสนามแอนฟีลด์เอาชนะ ฮัดเดอส์ฟีลด์ทาวน์ 3-0 ต่อมา ในวันที่ 2 พฤษภาคม ค.ศ. 2018 ยูฟ่าแชมเปียนส์ลีก รอบรองชนะเลิศ นัดที่ 2 ไวนัลดึมทำประตูแรกในยูฟ่าแชมเปียนส์ลีก ฤดูกาล 2017–18 ในนัดที่ ลิเวอร์พูล พ่ายแพ้ โรมา ที่สตาดีโอโอลิมปีโก 2-4 รวมผลสองนัด ลิเวอร์พูล เอาชนะ โรมา 7-6 ช่วยให้ ลิเวอร์พูล ผ่านเข้ารอบชิงชนะเลิศ ยูฟ่าแชมเปียนส์ลีกได้สำเร็จ
ในวันที่ 15 กันยายน ค.ศ. 2018 ไวนัลดึมทำประตูแรกในพรีเมียร์ลีก ฤดูกาล 2018–19 นัดที่ ลิเวอร์พูล เอาชนะ ทอตนัมฮอตสเปอร์ ที่สนามกีฬาเวมบลีย์ 2-1
ไฟเยอโนร์ด
เปเอสเฟ ไอนด์โฮเฟิน
เนเธอร์แลนด์
กุ้งม้าลาย
กุ้งม้าลาย หรือ กุ้งซีบร้า (; ) เป็นครัสเตเชียนน้ำจืดจำพวกเครย์ฟิชชนิดหนึ่ง
เป็นกุ้งที่มีลักษณะเด่น คือ มีจุดเด่นบริเวณปล้องจะมีขีดสีขาวคล้ายม้าลายอันเป็นที่มาของชื่อเรียก และมีลายพาดตามลำตัวสีส้มเหมือนลายเสือ มีขนาดโตเต็มที่ประมาณ 15–20 เซนติเมตร (6–8 นิ้ว) เป็นกุ้งพื้นเมืองของแถบอีเรียนจายาและปาปัวนิวกินี เริ่มเข้าสู่วัยเจริญพันธุ์เมื่อมีขนาด 2 นิ้วขึ้นไป โดยตัวเมียจะใช้เวลาฟักไข่จนออกเป็นตัวประมาณ 30 วัน
นิยมเลี้ยงกันเป็นสัตว์น้ำสวยงามเหมือนเครย์ฟิชชนิดอื่น ๆ โดยในประเทศไทยถือว่าเป็นกุ้งสาย C หรือกุ้งในสกุล " Cherax " ชนิดแรก ๆ ที่ถูกนำเข้า โดยมากจะนำเข้ามาจากอินโดนีเซีย โดยการเพาะขยายพันธุ์ยังทำได้น้อย
โรแบร์ต นาเอเกอเลอ
โรแบร์ต นาเอเกอเลอ (23 มิถุนายน ค.ศ. 1925 - 9 มกราคม ค.ศ. 2016) เป็นนักแสดงภาพยนตร์ชาวเยอรมัน
โจเซอฟ์ ออฟเฟินบาค
โจเซอฟ์ ออฟเฟินบาค (28 ธันวาคม ค.ศ. 1904 – 15 ตุลาคม ค.ศ. 1971) เป็นนักแสดงละครชายชาวเยอรมัน ซึ่งแสดงภาพยนตร์มากถึง 100 เรื่อง ตั้งแต่ปี ค.ศ. 1942 ถึง ค.ศ. 1969
ร็อบ โฮลดิง
ร็อบ โฮลดิง (; เกิด: 20 กันยายน ค.ศ. 1995) นักฟุตบอลอาชีพชาวอังกฤษ ปัจจุบันเล่นให้กับอาร์เซนอล
ร็อบ โฮลดิง มีชื่อเต็มว่า รอเบิร์ต แซมิวเอล โฮลดิง (Robert Samuel Holding) โฮลดิงเล่นในตำแหน่งกองหลังให้กับโบลตันวอนเดอเรอส์ตั้งแต่อายุ 7 ขวบ และเคยย้ายไปร่วมแบบยืมตัวกับบิวรี ในระดับลีกทู ในเดือนมีนาคม ค.ศ. 2015 จากนั้นได้ย้ายมาสู่อาร์เซนอล สโมสรในระดับพรีเมียร์ลีก ก่อนเริ่มเปิดฤดูกาล 2016–17 ด้วยค่าตัว 2 ล้านปอนด์ ในฐานะนักฟุตบอลดาวรุ่ง ที่ได้รับเลือกให้เป็นดาวรุ่งประจำปี ค.ศ. 2016 ของสโมสรด้วย นับเป็นผู้เล่นรายที่ 3 ของอาร์เซนอลที่ย้ายตัวมาในช่วงต้นของฤดูกาลนี้ถัดจากกรานิต จากา และทะคุมะ อะซะโนะ และได้สวมเสื้อหมายเลข 16 ที่เดิมเคยเป็นของแอรอน แรมซีย์ ที่เปลี่ยนไปสวมเสื้อหมายเลข 8 ที่เดิมเคยเป็นของมีเกล อาร์เตตา ซึ่งเลิกเล่นฟุตบอลไปแทน
โฮลดิง ทำประตูแรกให้กับอาร์เซนอลในรายการแข่งขันนัดพิเศษรายการ2016 เอ็มแอลเอสออล-สตาร์เกม ก่อนเปิดฤดูกาล ซึ่งเป็นทีมพิเศษที่รวมผู้เล่นในเมเจอร์ลีกซอกเกอร์
และทำประตูแรกในนัดต่อมา คือ การแข่งขันที่พบกับกวาดาลาฮาราชีบัส จากเม็กซิโก ที่สหรัฐอเมริกา ด้วยการยิงประตูแรกในนาทีที่ 34 ก่อนที่อาร์เซนอลจะเอาชนะไปได้ 1–3
ในระดับทีมชาติ โฮลดิงติดทีมชาติอังกฤษชุดอายุไม่เกิน 21 ปี
เทศบาลตำบลภูผาม่าน
เทศบาลตำบลภูผาม่าน เป็นเทศบาลขนาดเล็ก ในเนื้อที่ 6.09 ตารางกิโลเมตร ส่วนใหญ่เป็นพื้นที่อยู่อาศัยซึ่งมีภูมิทัศน์ โดยรอบที่สวยงาม รวมทั้งมีแหล่งท่องเที่ยวทางธรรมชาติหลายแห่งประชากรในชุมชนรักควาสงบและมี สิ่งแวดล้อมที่ดี คนภูผาม่านมีวัฒนธรรมท้องถิ่นที่เป็นเอกลักษณ์เฉพาะที่ดีงามโดยเฉพาะประเพณี ตรุษไทภูผาม่าน ทั้งยังมีภาษาท้องถิ่นอันเป็นเอกลักษณ์
ชื่อภูผาม่าน มาจากชื่อภูเขาซึ่งตั้งอยู่บริเวณทิศตะวันออกของสำนักงานเทศบาลตำบลภูผาม่าน ซึ่งสูงประมาณ 250 เมตร มีความสูงชันตั้งตระหง่านสูงเด่นเป็นสง่า มีลักษณะคล้ายผ้าม่าน สวยงามมากพื้นที่เป็นพื้นที่ราบระหว่างหุบเขาในทางทิศเหนือ ซึ่งเป็นพื้นที่อุทยานแห่งชาติภูผาม่าน ด้านล่างทางทิศใต้เป็นที่ราบติดลำน้ำเชิญ เทศบาล ตำบลภูผาม่าน ตั้งอยู่ที่ กิโลเมตรที่ 10 ของทางหลวงแผ่นดินหมายเลข 2361 สายแยกจากทางหลวงแผ่นดินหมายเลข 201 (ชุมแพ – เมืองเลย) กิโลเมตรที่ 243 ห่างจากจังหวัดขอนแก่น 108 กิโลเมตร พื้นที่ราบระหว่างหุบเขาในทางทิศเหนือ ซึ่งเป็นพื้นที่อุทยานแห่งชาติภูผาม่าน ด้านล่างทางทิศใต้เป็นที่ราบติดลำน้ำเชิญ ในฤดูร้อนอากาศร้อน ส่วนฤดูหนาวอากาศหนาวจัด ฤดูฝนฝนชุกในระยะเดือนกันยายนถึงเดือนตุลาคมของทุกปี ปริมาณน้ำฝนเฉลี่ยประมาณ 1,200 มิลลิเมตรต่อปี สำนักงานตั้งอยู่ทางทิศตะวันตกของที่ว่าการอำเภอภูผาม่าน(หลังวัดท่า กระบือ)มีเนื้อที่ประมาณ 6.09 ตารางกิโลเมตรเทศบาลตำบลภูผาม่านประกอบ ด้วย 2 ตำบล 6 หมู่บ้าน ประชากรส่วนใหญ่ประกอบอาชีพเกษตรกรรม ได้แก่ การทำนาปี การทำนาปรัง ปลูกถั่วเหลือง ทำสวนผลไม้ การเลี้ยงสัตว์ เช่นโค กระบือ เป็น ไก่ ปลา ฯลฯ
เทศบาลตำบลในเมือง (อำเภอเวียงเก่า)
"ระวังสับสนชื่อบทความคล้ายกัน เทศบาลตำบลในเมือง"
เทศบาลตำบลในเมือง เป็นองค์กรปกครองส่วนท้องถิ่นระดับเทศบาลตำบล ตั้งอยู่ที่ อำเภอเวียงเก่า จังหวัดขอนแก่น ครอบคลุมเนื้อที่ประมาณ 58 ตารางกิโลเมตรหรือประมาณ 36,250ไร่ โดยมีพื้นที่สาธารณะประโยชน์ตามหลักฐาน นสล.19,003 ไร่ นอกนั้นเป็นพื้นที่อาศัยและทำการเกษตรประมาณ 17,247 ไร่
เทศบาลตำบลในเมือง มีอาณาเขตติดต่อกับตำบลอื่น ๆ ดังนี้
ตำบลในเมือง เมือวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลในเมือง อำเภอภูเวียงจนกระทั่ง ได้เปลี่ยนประเภทเป็น เทศบาลตำบล เมื่อปี 2552
ประชากรส่วนใหญ่ประกอบอาชีพการเกษตร ประมาณร้อยละ 70 รองลงมา คือ อาชีพรับจ้างร้อยละ 20 อาชีพค้าขาย และรับราชการ ร้อยละ 10 รายได้เฉลี่ย 23,000 บาท/ปี
ตำบลในเมืองเป็นที่ราบในหุบเขา มีเขาภูเวียงล้อมรอบ เป็นแหล่งต้นน้ำลำธารต่าง ๆ มีลำห้วยขนาดเล็กหลายสายและพื้นที่บางส่วนเป็นเขตป่าสงวนภูเขาเขตอุทยานแห่งชาติภูเวียง มีหนองน้ำขนาดใหญ่อยู่ใจกลางเป็นที่กักเก็บน้ำ มีสถานที่ท่องเที่ยวที่สำคัญ เช่น
ปี พ.ศ. 2519 ได้มีการค้นพบรอยเท้าและซากกระดูกไดโนเสาร์ และสัตว์โลกดึกดำบรรพ์อายุเกือบ 200 ล้านปี
จักรพรรดิโระกุโจ
จักรพรรดิโระกุโจ () (28 ธันวาคม ค.ศ. 1164 - 31 สิงหาคม ค.ศ. 1176) จักรพรรดิองค์ที่ 79 แห่ง ราชวงศ์ญี่ปุ่น ตามที่ได้บันทึกไว้ รายพระนามจักรพรรดิญี่ปุ่น ทรงครองสิริราชสมบัติระหว่าง ค.ศ. 1165 - ค.ศ. 1168
จักรพรรดิโระกุโจก่อนจะขึ้นสืบ ราชบัลลังก์ดอกเบญจมาศ ทรงมีพระนามเดิมว่า เจ้าชายโนะบุฮิโตะ ()
ทรงเป็นพระราชโอรสองค์เดียวใน จักรพรรดินิโจ ทรงสวรรคตโดยไร้รัชทายาท
จักรพรรดิโระกุโจทรงได้รับการสถาปนาเป็นรัชทายาทก่อนวันเฉลิมพระชนมพรรษาครบ 1 พรรษาและทรงได้ประกอบพระราชพิธีบรมราชาภิเษกเมื่อพระชนมายุเพียง 8 เดือนแต่เพราะแรงกดดันจาก ตระกูลไทระ ที่นำโดย ไทระ โนะ คิโยะโมะริ ทำให้จักรพรรดิโระกุโจต้องทรงสละราชบัลลังก์ให้กับพระปิตุลา (อา) ที่ต่อมาคือ จักรพรรดิทะกะกุระ
วัดนักบุญยอแซฟ อยุธยา
วัดนักบุญยอแซฟ อยุธยา () เป็นโบสถ์คริสต์นิกายโรมันคาทอลิกแห่งแรกในประเทศไทย ตั้งอยู่ริมแม่น้ำเจ้าพระยา ตำบลสำเภาล่ม อำเภอพระนครศรีอยุธยา จังหวัด พระนครศรีอยุธยา สร้างมาตั้งแต่สมัยกรุงศรีอยุธยา โดยอาคารหลังแรก ตามบันทึกของคณะบาทหลวง และสังฆราชปาโล ท่านบันทึกไว้ว่า ได้สร้างในปี พ.ศ. 2205 หลังจากท่านมาเมืองไทยได้สามปี และมีภาพประกอบแสดงไว้ด้วย "Relation abrégée des missions...", by Mgr Pallu, published in 1668 in Paris โดยมีภาพประกอบแสดงไว้ในหนังสือของท่าน ที่เขียนในปี พ.ศ. 2210-2211 ก็ปรากฎรูปโบสถ์แล้ว
ข้อมูลอีกแหล่งหนึ่ง ในพงศาวดาร ฉบับที่ 32 ที่จัดทำขึ้นภายหลังสมัยหมอบรัดเลย์ มีข้อมูลว่า สร้างขึ้นครั้งแรกหลังขอพระราชทานที่ดิน ซึ่งเป็นที่นาชั้นดี ริมคลองด้านท้ายเกาะ ในราวปี พ.ศ. 2209 ครั้งแรกทำเป็นเรือนไม้ขึ้นก่อนสองหลัง ก่ออิฐด้านล่าง ยกพื้นสูงเพราะน้ำท่วมเสมอ และอาคารหนึ่งมีสองชั้น หลังคากระเบื้อง อีกอาคารหลังคาดินเผา ที่เหตุใช้หลังคากระเบื้องเพื่อกันไฟ เพราะมีเอกสารการสอน และตำราต่างๆ อาคารทั้งสอง ทำหน้าที่โบสถ์ ในชั้นบน และมีการเรียนการสอน และเป็นที่อยู่อาศัยบาทหลวงส่วนหนึ่ง
อย่างไรก็ตาม ในการบันทึกของบาทหลวงฝรั่งเศส คือ บาทหลวงเดอร์ชัวซีส์ ที่เข้ามาพร้อมกับคณะทูต กล่าวชมโดยสรุปว่า วัดนี้ มีสามเณรจากนานาประเทศเข้าศึกษา การจัดการดีมาก สามเณรญวน และเขมร สามารถอ่านภาษาละตินได้ดี มีไทยและมอญด้วยเช่นกัน กิจการเจริญดี น่าจะได้ก่อสร้างแบบก่ออิฐถือปูนในอนาคต และในเวลานั้น บันทึกไว้ในวันอาทิตย์ที่ 21 เดือนตุลาคม พ.ศ. 2228 ก็ยังไม่ได้ก่อสร้างเป็นอิฐ
แต่ในข้อมูลแหล่งอื่นในประเทศไทยแสดงว่าก่อสร้างครั้งแรกหลังจากนั้นมาก เกือบ 20 ปี[โดยข้อมูลแสดงว่าเป็นอาคารไม้ สร้างเมื่อวันที่ 25 มีนาคม พ.ศ. 2228 (ค.ศ. 1685)] และได้ปรับปรุง บูรณะเรื่อยมาจนกระทั่งเป็นหลังปัจจุบัน คือ หลังที่ 4 ในปี พ.ศ. 2426 โดยมีคุณพ่อแปร์โร อธิการโบสถ์ในขณะนั้น และโจอาคิม แกรซี สถาปนิกชาวอิตาลีร่วมกันออกแบบ ตัวโบสถ์เป็นสถาปัตยกรรมฟื้นฟูโรมาเนสก์ มีหอระฆัง 1 หอ ซึ่งคล้ายคลึงกับรูปแบบโบสถ์คาทอลิกไทยทั่ว ๆ ไป เช่น วัดซางตาครู้ส วัดคอนเซ็ปชัญ ฯลฯ
วัดนักบุญยอแซฟ ถือเป็นศูนย์กลางของคริสตชนชาวสยามในสมัยกรุงศรีอยุธยา มีประวัติมาตั้งแต่ในรัชสมัยสมเด็จพระนารายณ์มหาราช เมื่อปีแยร์ ล็องแบร์ เดอ ลา ม็อต (Pierre Lambert de la Motte) กับบาทหลวงอีก 2 องค์หนึ่งในนั้นคือ บาทหลวงสำคัญ ท่าน สังฆราช พาโล François Pallu Bishop of Heliopolis
ได้เข้ามาทูลขอสร้างโบสถ์คริสต์และโรงเรียน สมเด็จพระนารายณ์จึงทรงพระราชทานที่ดินแปลงหนึ่งให้ ซึ่งภายหลังเป็นที่รู้จักกันในสมัยนั้นว่า “ค่ายนักบุญยอแซฟ” จนถึงการเสียกรุงศรีอยุธยาครั้งที่สอง โบสถ์ได้ถูกเผาทำลายและถูกปล้นสะดมทรัพย์สินไปหมด บาทหลวงฌ็อง-บาติสต์ ปาลกัว จึงได้กลับมาบูรณะวัดอีกครั้ง ในปี พ.ศ. 2374 และโบสถ์หลังปัจจุบันคือในสมัยคุณพ่อแปร์โร ที่ได้ทำพิธีเสกในวันที่ 21 พฤศจิกายน พ.ศ. 2426 โบสถ์ได้ทำการบูรณะครั้งใหญ่ในปี พ.ศ. 2547 ปัจจุบันตัวโบสถ์หลังปัจจุบันนี้มีอายุแล้วกว่า ปี
วัดนักบุญยอแซฟ ได้รับรางวัลอนุรักษ์ศิลปสถาปัตยกรรมดีเด่น ในปี พ.ศ. 2548 จากสมาคมสถาปนิกสยามในพระบรมราชูปถัมภ์
ซูเปร์โกปาเดเอสปาญา 2013
ซูเปร์โกปาเดเอสปาญา 2013 เป็นการแข่งขันฟุตบอลที่จัดขึ้นในระบบสองนัดนั้นจะลงเล่นในวันที่ 21 สิงหาคม ค.ศ. 2013 ระหว่างทีมแชมป์ของลาลีกา ฤดูกาล 2012–13, บาร์เซโลนา, และแชมป์ของโกปาเดลเรย์ ฤดูกาล 2012–13, อัตเลตีโกมาดริด ผลการแข่งขันนัดแรกจบลงที่สกอร์ 1–1. และนัดที่ 2 เสมอกันที่ 0–0 ทำให้บาร์เซโลนาชนะไปในกฎประตูทีมเยือน
โบซีดาร์ บันโดวิช
โบซีดาร์ บันโดวิช (; เกิดเมื่อวันที่ 30 สิงหาคม พ.ศ. 2512) เป็นอดีตนักฟุตบอลชาวมอนเตเนโกร ปัจจุบันเป็นหัวหน้าผู้ฝึกสอนของบุรีรัมย์ ยูไนเต็ด ในไทยลีก
บุรีรัมย์ ยูไนเต็ด
ทังสเตนคาร์ไบด์
ทังสเตนคาร์ไบด์ () มีสูตรเคมีคือ WC ในรูปพื้นฐานจะมีลักษณะเป็นผงสีเทาละเอียด มี 2 โครงสร้างคือแบบหกเหลี่ยม (α-WC) และแบบลูกบาศก์ (β-WC)
ทังสเตนคาร์ไบด์เตรียมได้จากการทำปฏิกิริยาระหว่างทังสเตนกับคาร์บอนที่อุณหภูมิ 1400–2000 °C หรือให้ความร้อนกับทังสเตนไตรออกไซด์และแกรไฟต์โดยตรงที่ 900 °C หรือในแก๊สไฮโดรเจนที่ 670 °C ตามด้วยการคาร์บิวไรเซชันในแก๊สอาร์กอนที่ 1000 °C หรือใช้วิธีการเคลือบด้วยไอเคมี เช่น:
ทังสเตนคาร์ไบด์มีจุดหลอมเหลวที่ 2,870 °C (5,200 °F) และจุดเดือดที่ 6,000 °C (10,830 °F) มีความแข็งระดับ 9 ตามมาตราโมสและประมาณ 2600 ตามมาตราวิกเคอส์ ทังสเตนคาร์ไบด์มีความแข็งเกร็งมากกว่าเหล็กกล้าประมาณ 2 เท่า มีค่ามอดุลัสของยังประมาณ 530–700 GPa (77,000–102,000 ksi) โมดูลัสของแรงบีบอัด 630–655 GPa และโมดูลัสของแรงเฉือน 274 GPa
ด้วยคุณสมบัติความแข็งและทนความร้อนสูง ทังสเตนคาร์ไบด์จึงใช้ทำเป็นเครื่องมือตัดหรือหัวเจาะ ใช้ทำกระสุนเจาะเกราะ เครื่องมือผ่าตัด อุปกรณ์กีฬา เครื่องประดับและอื่น ๆ
การสูดดมฝุ่นผงทังสเตนคาร์ไบด์อาจก่อให้เกิดพังผืดในปอด และซีเมนต์ทังสเตนคาร์ไบด์-โคบอลต์อาจเป็นสารก่อมะเร็งในมนุษย์ตาม National Toxicology Program
วงศ์แมงกะพรุนไฟเรือรบโปรตุเกส
วงศ์แมงกะพรุนไฟเรือรบโปรตุเกส หรือ วงศ์แมงกะพรุนไฟหมวกโปรตุเกส เป็นวงศ์ของสัตว์น้ำไม่มีกระดูกสันหลัง ในชั้นไฮโดรซัว ในวงศ์ Physaliidae และสกุล "Physalia"
มีสันฐานคล้ายกับหมวกทหารเรือหรือเรือรบของโปรตุเกสในยุคล่าอาณานิคมที่เรียกว่า "Man-of-war" มีสีฟ้าหรือสีม่วง มีหนวดยาว โดยจะลอยอยู่บนผิวหน้าของน้ำทะเล ส่วนที่ลอยโผล่พ้นน้ำของจะไม่กลมเหมือนแมงกะพรุนจำพวกอื่น ๆ แต่จะมีลักษณะเรียวรีและยาว ที่ขอบด้านบนสุดมีลักษณะเป็นสันย่น โดยส่วนหนวดที่เป็นเข็มพิษยาวที่สุดยาวได้ถึง 30 เมตร พบรายงานแล้วทั่วโลก 4 ชนิด แต่ทว่าบางข้อมูลได้จัดให้เป็นชื่อพ้องของกันและกัน แต่ทว่าในปัจจุบันได้จำแนกออกเป็น 2 ชนิด คือ
การ์ลุส ซังตุส จี เฌซุส
การ์ลุส ซังตุส จี เฌซุส (; เกิดเมื่อวันที่ 25 กุมภาพันธ์ พ.ศ. 2528) เป็นนักฟุตบอลชาวบราซิล โดยเขาได้รับสัญชาติโครเอเชียเป็นสัญชาติที่สองเมื่อเดือนตุลาคม พ.ศ. 2550 ปัจจุบันลงเล่นให้กับราชบุรี ในตำแหน่งกองหลัง
เอกพันธ์ จันดากรณ์
เอกพันธ์ จันดากรณ์ (เกิดเมื่อวันที่ 17 มกราคม พ.ศ. 2529) เป็นนักฟุตบอลชาวไทย เล่นในตำแหน่งกองหลัง ปัจจุบันได้ลงเล่นให้กับศรีสะเกษ
เมืองไทยประกันชีวิต
เมืองไทยประกันชีวิต เป็นบริษัทให้บริการด้านการประกันชีวิต ก่อตั้งเมื่อวันที่ 6 เมษายน พ.ศ. 2494 โดยเป็นบริษัทแห่งแรกในประเทศไทยที่ได้รับพระมหากรุณาธิคุณให้แต่งตั้งเป็นบริษัทประกันชีวิตในพระบาทสมเด็จพระปรมินทรมหาภูมิพลอดุลยเดช
จุดเริ่มต้นของเมืองไทยประกันชีวิต
บริษัท เมืองไทยประกันชีวิต จำกัด (มหาชน) เปิดดำเนินกิจการด้านธุรกิจประกันชีวิต เพื่อให้บริการแก่ประชาชนด้วยความซื่อสัตย์ ยุติธรรมและมุ่งมั่นพัฒนาธุรกิจให้มั่นคงตลอดระยะเวลากว่าครึ่งศตวรรษ นับตั้งแต่เริ่มกิจการอย่างเป็นทางการในวันที่ 6 เมษายน พ.ศ. 2494 ณ สำนักงาน แห่งแรกที่ถนนเสือป่า ซึ่งในขณะนั้นประเทศไทยต้องประสบปัญหาจากผลกระทบของสงครามมหาเอเซียบูรพา เศรษฐกิจของประเทศอยู่ในระยะการฟื้นตัว นายจุลินทร์ ล่ำซำ ผู้ดำรงตำแหน่งกรรมการผู้จัดการในขณะนั้น และกลุ่มเพื่อนนักธุรกิจ ตลอดจนผู้ใหญ่ในวงราชการได้ร่วมกันก่อตั้งบริษัท เมืองไทยประกันชีวิต จำกัด (มหาชน) ขึ้น ด้วยเจตนารมณ์อันแน่วแน่ที่จะให้บริษัทฯ ช่วยแบ่งเบาภาระของรัฐบาลในเรื่องของสวัสดิการสังคมและเป็นแหล่งระดมเงินทุนให้กับภาครัฐ นอกจากนี้ ยังเป็นการออมในระยะยาว และสร้างหลักประกันให้ประชาชนเพื่อพัฒนาเศรษฐกิจการค้าและภาคอุตสาหกรรมของประเทศอีกด้วย
จากการดำเนินงานที่ทุ่มเทเพื่อให้ได้มาซึ่งคุณภาพของงาน ทำให้บริษัทฯ ได้รับความ เชื่อถือจากประชาชนเพิ่มมากขึ้น จึงมีการขยายงานและได้สร้างอาคารเมืองไทยประกันชีวิต สำนักงานใหญ่แห่งใหม่ ณ ถนนเจริญกรุง เป็นอาคารที่ถูกจารึกไว้ในประวัติศาสตร์ สถาปัตยกรรม กรุงรัตนโกสินทร์ เนื่องจากใช้ระบบ Post – tension คือ เป็นอาคารที่ไร้คานใช้สลิงยึด นับเป็นอาคารแรกๆ ในยุคนั้น
รางวัลเกียรติคุณบริษัทประกันภัยดีเด่นประจำปี 2560
รางวัลเกียรติยศ " บริษัทประกันชีวิตที่มีการบริหารดีเด่น
ปี พ.ศ.2551 2554 และ2558"
รางวัลบริษัทประกันชีวิตที่มีการบริหารดีเด่น อันดับ 1 ต่อเนื่อง 11 ปี 
พ.ศ.2549 - 2559
จากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.)
ยุทธพงษ์ ศรีละคร
ยุทธพงษ์ ศรีละคร (เกิดเมื่อวันที่ 12 กรกฎาคม พ.ศ. 2528) เป็นนักฟุตบอลชาวไทย เล่นในตำแหน่งกองหลัง
ราชสำนักเกียวโต
ราชสำนักเคียวโตะ () ราชสำนักที่ปกครอง ประเทศญี่ปุ่น มาตั้งแต่ ค.ศ. 794 หรือใน ยุคเฮอัง จนกระทั่งถึง ยุคเมจิ ที่ จักรพรรดิเมจิ ทรงได้ย้ายเมืองหลวงและราชสำนักไปยัง เอะโดะ หรือ โตเกียว ในปัจจุบันเมื่อปี ค.ศ. 1868
ในช่วงปลาย ยุคเฮอัง ราวปี ค.ศ. 1192 มินะโมะโตะ โนะ โยะริโตะโมะ จากตระกูล มินะโมะโตะ สามารถสถาปนาตนเองขึ้นเป็นโชกุนคนแรกของญี่ปุ่นพร้อมกับย้ายศูนย์กลางอำนาจจาก เฮอัง หรือ เคียวโตะ ในปัจจุบันไปยัง คะมะกุระ ทำให้ยุคสมัยนั้นเรียกกันว่า ยุคคะมะกุระ
ทำให้อำนาจทั้งหมดได้ย้ายไปอยู่ในมือของโชกุนส่วนองค์จักรพรรดิจึงมีพระราชสถานะเป็นเพียงแค่สัญลักษณ์ของประเทศเท่านั้น
จนกระทั่ง โทะกุงะวะ โยะชิโนะบุ โชกุนคนสุดท้ายของญี่ปุ่นได้ตัดสินใจถวายคืนพระราชอำนาจแก่จักรพรรดิเมจิเมื่อปี ค.ศ. 1868 ทำให้องค์จักรพรรดิทรงกลับมามีพระราชอำนาจอีกครั้งหลังจากนั้นไม่กี่เดือนจักรพรรดิเมจิก็โปรดเกล้า ฯ ให้ย้ายเมืองหลวงไปยัง เอะโดะ หรือโตเกียวในปัจจุบันทำให้การปกครองที่เฮอังหรือเคียวโตะที่มีมานานถึง 1074 ปีต้องสิ้นสุดลง
ตราแผ่นดินของสหภาพโซเวียต
ตราแผ่นดินของสหภาพโซเวียต (, "Gosudarstvenny gerb Sovetskogo Soyuza") เป็นตราแผ่นดินที่มาในปี 1923 ถึง 1991
โครงการแรกของสัญลักษณ์ตราแผ่นดินได้รับการยอมรับในวันที่ 6 กรกฎาคม 1923 โดยเซสชั่นที่ 2 ของ คณะกรรมการบริหารกลางของสหภาพโซเวียต (CIK) และรุ่นเสร็จสมบูรณ์เมื่อวันที่ 22 กันยายนในปีเดียวกัน การออกแบบนี้ได้รับการปรับปรุง รัฐธรรมนูญของสหภาพโซเวียต ปี 1924 ได้ระบุว่า"รัฐสัญลักษณ์ของสหภาพโซเวียตประกอบด้วยเคียวและค้อนบนโลกในภาพรังสีของดวงอาทิตย์และกรอบ โดยหูของข้าวสาลีที่มีจารึก "กรรมกรทั่วโลกจงสามัคคีกัน!" ในหกภาษา - รัสเซีย ยูเครน, เบลารุส, จอร์เจีย, อาร์เมเนีย, อาเซอร์ไบจาน ที่ด้านบนของสัญลักษณ์เป็นดาวห้าแฉก ".
อีวาน ดูบาโซ เป็นผู้มีส่วนร่วมสำคัญในการสร้างออกแบบสัญลักษณ์
ในปี 1936 รัฐธรรมนูญของสหภาพโซเวียตฉบับใหม่ ได้ระบุว่า สหภาพโซเวียตประกอบด้วยสาธารณรัฐ 11 ดังนั้นจึงมีความแตกต่างรุ่นใหม่ที่สำคัญจากก่อนหน้านี้หนึ่งเป็น 11 ริบบิ้นม้วนหมุนรัฐสหภาพโซเวียตจารึกภาษิตในสิบเอ็ดภาษา
จำนวนสาธารณรัฐในสหภาพโซเวียตกลายเป็น 16 หลังเดือนกันยายน 1939 ก่อนช่วงสงครามโลกครั้งที่ 2 เริ่มในเดือนมิถุนายนปี 1941 แต่เป็นสัญลักษณ์ของรัฐได้เปลี่ยนไปสะท้อนถึงนี้เท่านั้นหลังสงคราม โดยการตัดสินใจของคณะผู้บริหารสูงสุดสหภาพโซเวียตของสหภาพโซเวียต ในวันที่ 26 มิถุนายน ปี 1946 ทั้งหมด 16 สาธารณรัฐรัฐธรรมนูญเป็นตัวแทนในสัญลักษณ์ คำขวัญรัฐล้าหลังถูกจารึกไว้ในวันที่ 16 ริบบิ้นใน 16 ภาษา (ที่ ภาษาเอสโตเนีย, ภาษาลัตเวีย , ภาษาลิทัวเนีย , ภาษามอลโดวา และ ภาษาฟินแลนด์ ได้ถูกเพิ่มเข้าไป ก่อนหน้านี้) จารึกในอาเซอร์ไบจาน ภาษาเติร์กเมนิสถาน , ภาษาอุซเบกิสถาน , ภาษาทาจิกิสถาน , ภาษาคาซัคสถาน , คีร์กีซ ภาษาได้รับการปรับปรุงเนื่องจากการโอนจาก ภาษาละติน ไปยัง ภาษาซีริลลิก ต้นฉบับภาษาที่เกี่ยวข้องภายในสหภาพโซเวียต
ในปี 1956 สาธารณรัฐสังคมนิยมโซเวียตคารีโล-ฟินนิช ได้ถูกลดสถานะเป็น สาธารณรัฐปกครองตนเองสังคมนิยมโซเวียตคาเรลียา และในเวลาไม่นาน ได้สะท้อนให้เห็นในตราแผ่นดินของสหภาพโซเวียตจะมีการเปลี่ยนแปลง โดยหลังจากการตัดสินใจของคณะกรรมการบริหารของศาลฎีกาสหภาพโซเวียต ในวันที่ 12 กันยายน ปี 1956 สหภาพโซเวียตตัดสินใจให้ริบบิ้นแบกภาษิตรัฐสหภาพโซเวียตในภาษาฟินแลนด์ถูกเอาออก
มีการเปลี่ยนแปลงเล็กน้อยในจารึกเบลารุสเป็นการตัดสินใจของคณะกรรมการบริหารของศาลฎีกาสหภาพโซเวียต ในวันที่ 1 เมษายน ปี 1958
คำขวัญในตราแผ่นดินใช้คำว่ากรรมกรทั่วโลกจงสามัคคีกัน!ด้วยใช้ 15 ภาษาของ 15 สาธารณรัฐดั่งนี่
สโมสรฟุตบอลบาร์เซโลนาในฤดูกาล 2016–17
สโมสรฟุตบอลบาร์เซโลนาในฤดูกาล 2016–17 ซึ่งเป็นฤดูกาลที่ 117 ของสโมสรและเป็นฤดูกาลที่ 86 ที่ได้อยู่บนลีกสูงสุดของสเปน บาร์เซโลนาจะมีส่วนร่วมในการแข่งขันสี่รายการหลังจากเป็นผู้ชนะเลิศการแข่งขันสองรายการในช่วงฤดูกาลฤดูกาลที่ผ่านมา
รวมตัวเลขจำนวนเงินที่ย้ายเข้าทั้งสิ้น: 122.75 ล้านยูโร
รวมตัวเลขจำนวนเงินที่ย้ายออกทั้งสิ้น: 31.6 ล้านยูโร
รายได้สุทธิ: 91.15 ล้านยูโร
สงครามสหสัมพันธมิตรครั้งที่สาม
สงครามสหสัมพันธมิตรครั้งที่สาม () เป็นสงครามในทวีปยุโรประหว่างปีค.ศ. 1803 ถึง 1806 ฝรั่งเศสและพันธมิตรที่นำโดยนโปเลียน โบนาปาร์ต สามารถมีชัยเหนือกองทัพฝ่ายประสานมิตรที่นำโดยจักรวรรดิโรมันอันศักดิ์สิทธิ์และจักรวรรดิรัสเซียได้
อังกฤษขณะนั้นได้ทำสงครามกับฝรั่งเศสอยู่แล้ว หลังสนธิสัญญาสันติภาพระหว่างฝรั่งเศสและอังกฤษที่ทำไว้ในเดือนมีนาคม 1803 เป็นอันใช้ไม่ได้ ขณะเดียวกัน การที่นโปเลียนสถาปนาตัวเองเป็นกษัตริย์อิตาลีและการประหารดยุกแห่งอองเกียง ก็เป็นชนวนยั่วยุที่ทำให้จักรวรรดิโรมันอันศักดิ์สิทธิ์และรัสเซียหันไปจับมือกับอังกฤษในการต่อต้านฝรั่งเศส อังกฤษต้องเป็นฝ่ายป้องกันตนจากการรุกรานของนโปเลียนจนถึงเดือนตุลาคม 1805 เมื่อกองเรือผสมฝรั่งเศส-สเปนของนโปเลียนพ่ายแพ้ในยุทธนาวีที่ตราฟัลการ์เป็นการปิดฉากหนทางบุกอังกฤษ เมื่อหมดหนทางบุกอังกฤษ นโปเลียนนำกองทัพใหญ่เคลื่อนพลไปทางตะวันออกและมีชัยเหนือกองกำลังผสมของออสเตรีย-รัสเซียได้อย่างเด็ดขาดในยุทธการที่เอาสเทอร์ลิทซ์ ซึ่งถือเป็นจุดจบของสงครามประสานมิตรครั้งที่สาม อย่างไรก็ตาม สถานภาพคู่สงครามระหว่างอังกฤษและฝรั่งเศสยังคงดำเนินต่อไป
เมื่อจักรวรรดิโรมันอันศักดิ์สิทธิ์พ่ายแพ้ในยุทธการที่เอาสเทอร์ลิทซ์ ก็จำยอมต้องลงนามในสนธิสัญญาเพรสบูร์ก ณ นครเพรสบูร์ก (บราติสลาวาในปัจจุบัน) ดินแดนบางส่วนในอิตาลีและบาวาเรียซึ่งถูกปกครองโดยจักรวรรดิโรมันอันศักดิ์สิทธิ์ ตกเป็นดินแดนของฝรั่งเศส นอกจากนี้ยังเสียหลายรัฐเยอรมันให้พันธมิตรของฝรั่งเศสอย่างกษัตริย์บาวาเรีย, กษัตริย์เวือร์ทเทมแบร์ก และเจ้าแห่งบาเดิน นอกจากนี้ยังเสียทิโรลและโฟราร์ลแบร์กให้แก่บาวาเรีย เสียเวเนเชีย, อิสเตรีย และแดลเมเชีย ให้แก่อิตาลีของนโปเลียน การสูญเสียดินแดนครั้งนี้ทำให้จักรพรรดิฟรันซ์ที่ 2 ประกาศยุบจักรวรรดิโรมันอันศักดิ์สิทธิ์ และสถาปนาจักรวรรดิออสเตรียขึ้นแทน
สงครามสหสัมพันธมิตร
สงครามประสานมิตร () หมายถึงสงครามระหว่างพันธมิตรมหาอำนาจยุโรป เพื่อต่อต้านโมเดลการปฏิวัติในฝรั่งเศสและการแผ่อำนาจของนโปเลียน ซึ่งอาจหมายถึง
เอพริล (วงดนตรี)
เอพริล (เกาหลี : 에이프릴 อังกฤษ : APRIL ) เป็นวงหญิงล้วนภายใต้สังกัด DSP Media เดบิวต์ในปี 2015 โดยชื่อขอวงหมายความว่า "girl you can't help but love" เพราะ "A" หมายความว่า ดีที่สุด และ "Pril" หมายความว่าเด็กผู้หญิงที่น่ารัก พวกเธอเดบิวต์ในวันที่ 23 สิงหาคม 2015, กับมินิอัลบั้ม “Dreaming” และเพลงไตเติ้ลคือ "Dream Candy” มีสมาชิกปัจจุบันเหลือ 6 คน คือ แชวอน นาอึน, เยนา จินโซล และเพิ่มสมาชิกใหม่ 2 คน คือยุน แชคยอง เรเชล ปี 2015 จอนโซมิน ได้ถอนตัวออกจากวง และในปีต่อมาได้เดบิวต์เป็นสมาชิกวง kard ศิลปินหน้าใหม่คละชาย-หญิงภายใต้สังกัดDSP Media และ ปี 2016 ฮยอนจู ขอถอนตัวออกจากวง เพราะมีปัญหาด้านสุขภาพ และต่อมาจะโฟกัสที่งานแสดงแทน
9 พฤศจิกายน 2015 จอนโซมิน ขอถอนตัวออกจากวง จะโฟกัสที่งานแสดงแทน
เปลี่ยนตัวหน้าวงคนใหม่คือ คิมแชวอน 29 ตุลาคม 2016 ฮยอนจู APRIL ออกจากวง + คำชี้แจงเรื่องสมาชิกใหม่และแผนการคัมแบคของ APRILจากปัญหาก่อนหน้าที่ฮยอนจูพักงานไปเนื่องจากปัญหาด้านสุขภาพ และเมื่อคืนวันที่ 29 ตุลาคม ทาง DSP ได้ประกาศเรื่องฮยอนจูออกจากวงอย่างเป็นทางการ ดังนี้
"สวัสดี นี่คือ DSP Media เราคือต้นสังกัดของ 'อี ฮยอนจู' นักร้องวง APRIL เธอได้พบเส้นทางของเธอ ไม่ใช่การเป็น APRIL หากแต่เป็นนักแสดง เธอจึงได้ขอออกจากกลุ่มและทำกิจกรรมเดี่ยวของเธอสุขภาพของเธอเองไม่ค่อยดีนักที่ผ่านมาจึงได้พักงานไป จากการสนับสนุนและความรักที่ได้รับจากแฟนๆของเธอ เธอจึงสามารถฟื้นจากอาการป่วยขึ้นมาได้ในระหว่างที่พักงาน ฮยอนจูได้มีเวลาคิดเกี่ยวกับงานของเธอ และเธอได้คุยกับเราเกี่ยวกับเส้นทางกทำงาน และเธอได้ตัดสินใจที่จะเป็นนักแสดง ซึ่งเราก็ไดสนับสนุนในการตัดสินใจของเธอด้วยเหตุนี้ เราจึงมีแผนที่จะเพิ่มสมาชิกคนใหม่เข้าใน APRIL และตอนนี้กำลังเตรียมอัลบั้มใหม่สำหรับการคัมแบคช่วงต้นปีหน้าโปรดมอบความรักให้แก่ฮยอนจู ซึ่งเธอเป็นนักแสดงในสังกัดของเรา และ APRIL ที่จะมีการปรับปรุงใหม่ขอบคุณ" วันที่ 11 พ.ย 2016 DSP Media ได้แถลงว่าจะเพิ่ม แชคยอง (Produce101) และเพิ่ม เรเชล รวมเป็น 6 คน April เตรียมคัมแบ็คในเดือนมกราคมปี 2017 ด้วยสมาชิก 6 คน โดยเพิ่มสมาชิกใหม่ 2 คน คือ แชคยองและเรเชล จะจะคัมแบคมินิอัลบั้มที่สาม ในวันที่ 2 มกราคม 2017
หลังจากการเปลี่ยนแปลงสมาชิกในวง ในเดือน ม.ค จะกลับมาคัมแบล็คด้วยสมาชิก 6 คน อีกครั้งหลังจาก โซมิน และ ฮยอนจู ได้ถอนตัวออกจากวง
Black = หายไป
ธีธัช รัตนศรีทัย
ธีธัช รัตนศรีทัย หรือ ข้าวปั้น เป็นนักร้อง นักแสดงชาวไทย เข้าสู่วงการด้วยการประกวดThe Trainer ปั้นฝันสนั่นเวที ปี 1 และมีผลงานละครซีรีส์ ฮอร์โมนส์ วัยว้าวุ่น ซีซั่น 2-3 เป็นต้น
ธีธัช รัตนศรีทัย หรือชื่อเล่น ข้าวปั้น เกิดเมื่อวันเสาร์ที่ 29 พฤษภาคม พ.ศ. 2542 เป็นนักร้อง และนักแสดงชาวไทย เข้าสู่วงการจากการประกวดThe Trainer ปั้นฝันสนั่นเวที ปี 1 ในปีพ.ศ. 2552 เป็นจุดเริ่มต้นในวงการ ด้านการศึกษา จบการศึกษาระดับชั้นอนุบาล-ประถมศึกษาที่ โรงเรียนอนุบาลแสงโสม มัธยมศึกษาที่ โรงเรียนสาธิตมหาวิทยาลัยศรีนครินทรวิโรฒ ประสานมิตร ปัจุบันศึกษาอยู่ ชั้นปีที่2 วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิดอล
จุดเริ่มต้นการเป็นนักแสดงเริ่มจาก Hormones The Next Gen ต้องการเฟ้นการนักแสดงหน้าใหม่ ไปตามโรงเรียนต่างๆ จนได้พบกับข้าวปั้นอีกครั้ง และครั้งนี้ทำให้เขาได้กลับมาในวงการแสดงอีกครั้ง ข้าวปั้นได้ร่วมแสดงละครซีรีส์ ฮอร์โมนส์ วัยว้าวุ่น ซีซั่น 2 ในปีพ.ศ. 2557 นอกจากนี้ยังมีละครซีรีส์ของจีทีเอช มาให้ติดตามอีกหลายๆเรื่อง เช่น เพื่อนเฮี้ยน..โรงเรียนหลอน ตอน...ตายตาม โดยรับบทเป็น บอล (พ.ศ. 2557) และละครซีรีส์เรื่อง ฮอร์โมนส์ วัยว้าวุ่น ซีซั่น 3 รับบทเป็น นัท(รุ่นพี่ม.6) (พ.ศ. 2558)
สโมสรฟุตบอลมิดเดิลส์เบรอในฤดูกาล 2016-17
ฤดูกาล 2016–17 เป็นฤดูกาลที่ 15 ในพรีเมียร์ลีก และเป็นฤดูกาลแรกนับตั้งแต่ตกชั้นใน ฤดูกาล 2008–2009 หลังจากที่ได้รับการเลื่อนชั้นจาก ฤดูกาลที่ผ่านมา โดยเป็นฤดูกาลที่ 141 ของมิดเดิลส์เบรอ และพวกเขายังจะได้ลงแข่งขันกับสองฟุตบอลถ้วยในประเทศ เอฟเอคัพและลีกคัพ อีกด้วย
ภูมิศาสตร์สิ่งแวดล้อม
ภูมิศาสตร์สิ่งแวดล้อม () ภูมิศาสตร์มนุษย์และสิ่งแวดล้อม () หรือ ภูมิศาสตร์บูรณาการ ()
เป็นสาขาของภูมิศาสตร์ว่าด้วยการอธิบายถึงข้อเท็จจริงและการตีความลักษณะของพื้นที่จากปฏิสัมพันธ์ระหว่างปัจเจกบุคคลหรือสังคมมนุษย์กับสิ่งแวดล้อมทางธรรมชาติ
ภูมิศาสตร์สิ่งแวดล้อมมีวัตถุประสงค์เพื่อเข้าใจพลวัตทางภูมิศาสตร์กายภาพ ตลอดจนวิธีการที่สังคมมนุษย์กำหนดกรอบความคิดให้กับสิ่งแวดล้อม (ภูมิศาสตร์มนุษย์) ด้วยเหตุนี้ภูมิศาสตร์สิ่งแวดล้อมอาจถูกมองว่าเป็นตัวแทนของ "มานุษยภูมิศาสตร์กายภาพ" () ซึ่งถูกคิดขึ้นโดยอัลเบรชท์ เพงค์ นักภูมิศาสตร์ประจำมหาวิทยาลัยเวียนนาใน พ.ศ. 2467 รวมถึงวัฒนธรรมทางภูมิศาสตร์หรือนิเวศวิทยามนุษย์ที่กำหนดโดยฮาร์ลาน เอช. แบร์โรวส์ ใน พ.ศ. 2466 ภูมิศาสตร์สิ่งแวดล้อมในสหรัฐอเมริกาได้รับอิทธิพลส่วนใหญ่จากสำนักคิดของคาร์ล ซาวเออร์ แห่งมหาวิทยาลัยแคลิฟอร์เนีย เบิร์กลีย์ ซึ่งมีมุมมองในเชิงประวัติศาสตร์ และกิลเบิร์ต เอฟ. ไวต์ แห่งมหาวิทยาลัยชิคาโกเป็นผู้พัฒนามุมมองในการประยุกต์มากขึ้น
การเชื่อมโยงระหว่างภูมิศาสตร์มนุษย์และภูมิศาสตร์กายภาพมีความชัดเจนมากขึ้นกว่าในปัจจุบันเนื่องจากมนุษย์บนโลกมีประสบการณ์จากการใช้เทคโนโลยีมากขึ้น ซึ่งความสัมพันธ์ระหว่างมนุษย์และสิ่งแวดล้อมมักไม่ชัดเจน ทำให้ภูมิศาสตร์สิ่งแวดล้อมมีความสำคัญอย่างยิ่งในการเป็นเครื่องมือวิเคราะห์สำหรับประเมินผลกระทบของมนุษย์ที่อยู่ในสิ่งแวดล้อมจากการวัดผลกระทบจากกิจกรรมของมนุษย์บนภูมิลักษณ์และวัฏจักรของธรรมชาติ นี้จะกระทำโดยการวัดผลของกิจกรรมของมนุษย์ในรูปแบบและวัฏจักรของธรรมชาติ วิธีสำหรับการได้มาซึ่งข้อมูลครอบคลุมรวมถึงการรับรู้ระยะไกลและระบบสารสนเทศภูมิศาสตร์ ภูมิศาสตร์สิ่งแวดล้อมช่วยในการคำนึงถึงสิ่งแวดล้อมในแง่ของความสัมพันธ์กับผู้คน ด้วยภูมิศาสตร์สิ่งแวดล้อมจึงสามารถวิเคราะห์มุมมองทางสังคมศาสตร์และมนุษยศาสตร์ที่มีความแตกต่างกันและใช้ในการทำความเข้าใจกระบวนการระหว่างมนุษย์กับสิ่งแวดล้อม จึงถือว่าภูมิศาสตร์สิ่งแวดล้อมเป็นสาขาหลักที่สามของภูมิศาสตร์ นอกเหนือจากภูมิศาสตร์กายภาพและภูมิศาสตร์มนุษย์
เอมิล เคร็บส์
เอมิล เคร็บส์ (เกิดในวันที่ 15 พฤศจิกายน 1867 ใน Freiburg, Schlesien เสียชีวิตเมื่อวันที่ 31 มีนาคม 1930 ในกรุงเบอร์ลิน) – ชาวเยอรมันที่เป็นต้นแบบการเรียนรู้หลายภาษา (พูดได้หลายภาษา) เป็นบุตรชายของช่างไม้ แหล่งข่าวที่น่าเชื่อถือแห่งหนึ่งได้เปิดเผยว่าเขาเข้าใจ 68 ภาษาในการพูดหรือการเขียนได้ในระดับดี
ตอนอายุ 7 ปี เอมิล เคร็บส์พบหนังสือพิมพ์เก่าในภาษาต่างประเทศ ครูสอนภาษาที่โรงเรียนบอกเขาว่าเป็นหนังสือพิมพ์ที่มาจากประเทศฝรั่งเศส แล้วก็พูดติดตลกพร้อมกับส่งพจนานุกรมภาษาฝรั่งเศส-ภาษาเยอรมันให้เคร็บส์ได้เรียนรู้ภาษาในไม่กี่เดือน เขาเข้ารับการศึกษาในโรงเรียนประถมใน Swiebodzice (เยอรมัน: Freiburg) แล้วเขาเรียนที่โรงยิม Swidnica ที่ๆเขาได้เรียนรู้ภาษาฝรั่งเศสภาษาละตินกรีกและฮีบรู หลังจากได้รับประกาศนียบัตรมัธยมปลายในปี 1887 เขาสามารถสื่อสารได้อย่างคล่องแคล่วใน 12 ภาษา (รวมทั้งภาษากรีกสมัยกรีก, ตุรกี, อาหรับ, โปแลนด์) และหลังจากที่ภาคการศึกษาที่ศึกษาธรรมที่มหาวิทยาลัย Wroclaw เขาเริ่มที่จะเรียนกฎหมายที่มหาวิทยาลัยเบอร์ลิน ในไลพ์ซิกเขาพบโฆษณาเรื่องการสัมมนาทางภาษาคนจากทางตะวันออกของเบอร์ลิน ความสามารถพิเศษทางภาษาของเขาได้รับการยอมรับและ นอกจากนี้ยังเป็นช่วงเวลาที่เขาอุทิศตัวเองเพื่อการเรียนภาษาเอเชีย เขาผ่านการทดสอบของประเทศในเรื่องกฎหมายและเข้าร่วมกับคณะทูต
ในปี 1893,เคร็บส์ย้ายไปที่ฟาร์อีสท์ เขาได้รับมอบหมายให้เป็นที่ปรึกษาทางภาษาที่สถานทูตเยอรมันในกรุงปักกิ่ง หลังจากการเดินทางของเขาไปยังประเทศจีน เคร็บส์ยังคงเรียนรู้ภาษาต่างประเทศอย่างต่อเนื่อง เขาเข้าใจ 40 ภาษาเมื่อเขาอยู่ในประเทศจีน โดยชาวจีนขนานนามเขาว่าเป็นพจนานุกรมเดินได้ ในปี 1914 เขายอมรับว่าเขาเข้าใจถึงถึง 33 ภาษาในระดับสูง ได้แก่ภาษา: อังกฤษ, อาหรับ, บัลแกเรีย, จีน, โครเอเชีย, เช็ก, เดนมาร์ก, ฮอลแลนด์, ฟินแลนด์, ฝรั่งเศส, กรีก, ภาษาฮินดี, สเปน, ญี่ปุ่น, ชวา, ลิทัวเนีย, มลายู, แมนจูเรียมองโกเลีย นอร์เวย์ อาร์เมเนียเปอร์เซีย โปแลนด์, รัสเซีย, โรมาเนีย, เซอร์เบีย, สยาม, สวีเดน, ตุรกี, ภาษาอูรดู, ฮังการีและอิตาลี
ในปี 1917หลังจากการปิดของสถานทูตเยอรมัน เคร็บส์ย้ายไปหน่วยงานการข่าวในสำนักงานการต่างประเทศ พนักงานในสถาบันเหล่านี้จะได้รับความช่วยเหลือทางการเงินถ้าหากรู้ภาษาต่างประเทศ เขาเผยว่าเขารู้มากกว่า 60 ภาษาและมีความโดดเด่นจึงถูกสงสัยว่าเป็นผู้หลอกลวง แต่หลังจากที่เขาพิสูจน์ให้เห็นความสามารถของเขาก็ได้รับเบี้ยเลี้ยงเหล่านั้น
เขาแต่งงานกับ Mande Heyne ในปี 1913 ภรรยาของเขามีความรักที่มีพลังกับผู้รู้หลายภาษาและปล่อยให้เขาอยู่คนเดียวที่ห้องเพื่อเรียนรู้ภาษาใหม่
เขาถึงแก่กรรมเมื่อวันที่ 31 มีนาคม 1930 เนื่องจากโรคหลอดเลือดสมอง เขาเข้าใจได้ 68 ภาษาจาก 120 ภาษาที่เขาได้ศึกษา และเขาถูกฝังอยู่ที่สุสาน Suedwest, เบอร์ลิน
เอมิล เคร็บส์ที่รู้จักกันคือเขาไม่ชอบที่จะถ่ายภาพ
เขาเรียนรู้หลายภาษาในเวลาเดียวกันโดยการค้นหาความคล้ายคลึงกันในภาษาเหล่านั้น ก่อนที่จะมีการเรียนรู้ภาษานอกจากนี้เขายังศึกษาประวัติศาสตร์และวัฒนธรรมของคนที่ใช้ภาษา เขามักศึกษาจนถึงตี 3
แหล่งข่าวหลายแห่งให้เกร็ดเล็กเกร็ดน้อยมากมายเกี่ยวกับการเรียนรู้ของเคร็บส์:
ในปี 1919 เขาร่างสนธิสัญญาประเทศของรัฐบาลใหม่จากยูโกสลาเวีย
1. Polyglot :: อัจฉริยะด้านภาษาที่มีชื่อเสียง
2. เผยเคล็ดลับเก่งภาษา จากผู้เชียวชาญภาษานานาชาติ
3. พรสวรรค์ หรือ พรแสวง ?
ออลโฮฟอิสโกน
ออลโฮฟอิสโกน () เป็นสตูดิโออัลบั้มชุดที่ 4 ของวงดนตรีเฮฟวีเมทัลชาวอเมริกัน สลิปน็อต อัลบั้มนี้ออกจำหน่ายเมื่อวันที่ 20 สิงหาคม พ.ศ. 2551 เป็นอัลบั้มต่อจาก อัลบั้ม Vol. 3: (The Subliminal Verses) ซึ่ง อัลบั้มนี้ มีความเป็นกรูฟเมทัลและออลเตอร์นาทีฟเมทัลสูง และมีท่อนโซโล่ของ Jim root และ Mick thompson ก็ได้โซโล่ และ ริทึ่มกีต้าร์ เกือบทุกเพลงของอัลบั้ม อัลบั้มนี้มีเพลง Execute เป็นอินโทรของอัลบั้มนี้ ซึ่งอัลบี้มนี้มีความหม่นหมองทางดนตรีต่ำลง และสีของหน้ากากแต่ละคนก็ได้เน้นสีขาวและสีดำ ! style="text-align:center;"|Chart (2008)
! style="text-align:center;"|Peakposition
อาเซียนฟุตบอลหญิงแชมเปียนชิพ 2016
การแข่งขัน อาเซียนฟุตบอลหญิงแชมเปียนชิพ 2016 เป็นการจัดแข่งขันขึ้นเป็นครั้งที่ 9 ของอาเซียนฟุตบอลหญิงแชมเปียนชิพ, เป็นการแข่งขันฟุตบอลหญิงระดับนานาชาติจัดโดย สหพันธ์ฟุตบอลอาเซียน (เอเอฟเอฟ). ทัวร์นาเมนต์นี้ได้จัดขึ้นที่ มัณฑะเลย์, ประเทศเมียนมาร์ ระหว่างวันที่ 26 กรกฎาคม–4 สิงหาคม พ.ศ. 2559.
8 ทีมได้ถูกกำหนดให้มีส่วนร่วมในทัวร์นาเมนต์ใน มัณฑะเลย์, ประเทศเมียนมาร์. อินโดนีเซียได้ถูกลงโทษห้ามแข่งขันโดยฟีฟ่าในช่วงเวลาที่กลุ่มมีการประกาศออกมา. ออสเตรเลียได้ส่งทีมอายุไม่เกิน 20 ปีของพวกเขา. ญี่ปุ่น, จีนไทเป และ เกาหลีใต้ ได้ถูกรับเชิญที่จะมีส่วนร่วมเป็นแปดทีมในทัวร์นาเมนต์. อย่างไรก็ตามทั้งสามทีมก็ไม่มีการรับประกันได้ว่าการมีส่วนร่วมและติมอร์ เลสเตได้มีชื่อในแปดทีมของทัวร์นาเมนต์.
"เวลาทั้งหมดเป็น เวลามาตรฐานเมียนมาร์ ()"
สำหรับรายการถ่ายทอดสดอาเซียนฟุตบอลหญิงแชมเปียนชิพ 2016 ในประเทศไทย มีดังนี้
สโมสรฟุตบอลเรอัลมาดริดในฤดูกาล 2016–17
การแข่งขัน ฤดูกาล 2016–17 ของ สโมสรฟุตบอลเรอัลมาดริด ซึ่งเป็นฤดูกาลที่ 113 ของสโมสร และเป็นฤดูกาลที่ 86 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม ค.ศ. 2016 ถึง 30 มิถุนายน ค.ศ. 2017.
รวมค่าใช้จ่ายในการซื้อนักเตะทั้งสิ้น: 30 ล้านยูโร
มาดริดได้เข้าร่วมการแข่งขันในรอบ 32 ทีมสุดท้าย.
มาดริดได้เข้าร่วมการแข่งขันในรอบแบ่งกลุ่ม.
"ณ วันที่ 21 พฤษภาคม ค.ศ. 2017."
"ณ วันที่ 3 มิถุนายน ค.ศ. 2017."
"ณ วันที่ 21 พฤษภาคม ค.ศ. 2017."
แมงป่องช้างใต้
แมงป่องช้างใต้ (; ) อาร์โธพอดชนิดหนึ่ง จำพวกแมงป่อง ในกลุ่มแมงป่องช้าง
เป็นแมงป่องช้างที่มีลักษณะคล้ายกับแมงป่องช้างชนิด "H. laoticus" แต่แตกต่างกันตรงที่ผิวบริเวณส่วนหัวของแมงป่องช้างใต้จะไม่เรียบ มีตุ่มคล้ายตุ่มผดขึ้นกระจายโดยรอบส่วนหัวและบริเวณตา ส่วนหัวจะเรียวกว่า "H. laoticus" ในตัวเต็มวัยปล้องพิษจะมีสีแดงมองเห็นเด่นชัด
มีขนาดโตเต็มที่ประมาณ 10–12 เซนติเมตร (3.9–4.7 นิ้ว) เป็นสัตว์ก้าวร้าวเหมือนแมงป่องช้างทั่วไป แม้จะมีพิษแต่ไม่เป็นอันตรายถึงแก่ชีวิตต่อมนุษย์ กินแมลงหรือแมงทั่วไป เช่น แมลงสาบ, จิ้งหรีด, แมงมุม, ตั๊กแตน
พบกระจายพันธุ์ทั่วไปในภูมิภาคเอเชียตะวันออกเฉียงใต้ เช่น มาเลเซีย, ไทย, เวียดนาม, กัมพูชา ในประเทศไทยพบมากทางภาคใต้ แต่ก็มีรายงานพบที่จังหวัดหนองบัวลำภูด้วย
ราโมน่า ซาโนลารี่
ราโมน่า ซาโนลารี่ หรือชื่อเล่น โม้นา เป็นนักแสดง และอดีตนางแบบวัยรุ่นที่มีผลงานในประเทศไทย โดยเข้าสู่วงการจาการประกวด ดัชชี่บอยแอนด์เกิร์ล ปี 1996 จากนั้นก็มีผลงานการแสดงต่างๆตามมาอีกหลายๆเรื่อง ปัจจุบันยุติบทบาทในวงการบันเทิงแล้ว
ราโมน่า ซาโนลารี่ บาร์นส์ (อังกฤษ: Ramona Zanolari Barnes) เป็นนักแสดง พิธีกร และนางแบบนิตยสารวัยรุ่นในอดีต เธอเป็นลูกเสี้ยว สวิส-อิตาเลียน-ไทย-จีน มีพี่น้องทั้งหมด 3 คน โดยเธอเป็นบุตรคนที่สาม มีพี่สาวที่เป็นนักแสดงเช่นกันคือ เจสสิก้า ซาโนลารี่ และ แองเจล่า ซาโนลารี่
ราโมน่าจบการศึกษาระดับประถมศึกษา จนถึงระดับมัธยมต้นจาก โรงเรียนสมถวิล ราชดำริ จากนั้นศึกษาต่อระดับมัธยมปลายที่ โรงเรียนนานาชาติร่วมฤดี ระดับปริญญาตรี มหาวิทยาลัยอัสสัมชัญ และสำเร็จการศึกษาระดับปริญญาโทที่มหาวิทยาลัยแห่งหนึ่งใน ประเทศสหรัฐอเมริกา
ราโมน่าเข้าสู่วงการบันเทิงจากการประกวด Dutchie Boys & Girls ปี 1996 หลังจากที่เธอได้ตำแหน่งแล้ว ก็มีผลงานละครเข้ามาไม่เคยขาด ทั้งเรื่อง สนสะท้าน เมื่อปี พ.ศ. 2539, หุบเขากินคน เมื่อปี พ.ศ. 2540, รอยอดีต เมื่อปี พ.ศ. 2540 ซึ่งละครทั้งสามเรื่องนี้เธอได้แสดงกับ แอนดริว เกร้กสัน เป็นต้น นอกจากนี้ ราโมน่ายังเป็นพิธีกรรายการ ฮิวโก้เกมส์ ทางสถานีโทรทัศน์สีกองทัพบกช่อง 7 อีกด้วย
ปัจจุบัน ราโมน่ายุติบทบาทในวงการบันเทิงแล้ว ต่อมาในปีพ.ศ. 2553 เธอได้กลับมารับงานแสดงอีกครั้ง ในหนังสั้นที่ชื่อว่า TU&EU รับบทเป็น เจสิก้า ด้านชีวิตส่วนตัวเธอแต่งงานกับสามีชาวต่างชาติหนุ่มนักธุรกิจด้านการเงิน และใช้ชีวิตร่วมกันอยู่ที่นิวยอร์ก และมีบุตรชายด้วยกัน 2 คน คือน้อง "มาราคาย" และน้อง "มิโค่"
วอร์คราฟต์ กำเนิดศึกสองพิภพ
วอร์คราฟต์: กำเนิดศึกสองพิภพ () เป็นภาพยนตร์แนวแฟนตาซีอเมริกันในปี ค.ศ. 2016 ดัดแปลงมาจากวีดีโอเกมซีรีส์และนวนิยายในชื่อเดียวกัน กำกับโดย ดันแคน โจนส์ นำแสดงโดย แทรวิส ฟิมเมล, พอลลา แพตตัน, เบน ฟอสเตอร์, โดมินิก คูเปอร์, โทบี แคบเบล, เบน ชเนทเซอร์, โรเบิร์ต คาซินสกี และอู๋ เอี้ยนจู่
วงศ์ย่อยอึ่งอ่าง
วงศ์ย่อยอึ่งอ่าง เป็นวงศ์ย่อยของสัตว์สะเทินน้ำสะเทินบกจำพวกกบในวงศ์ใหญ่ Microhylidae ใช้ชื่อวงศ์ว่า Microhylinae
กะโหลกมีกระดูกเอธมอยด์หนึ่งคู่และมีกระดูกพรีโวเมอร์ขนาดเล็กหนึ่งชิ้น ไม่มีฟันที่กระดูกแมกซิลลา กระดูกสันหลังมีเซนทรัมเป็นแบบอย่างของโพรซีลัสและแบบไดพลาสิโอซีลัส กระดูกหัวไหล่มีกระดูกไหปลาร้าและกระดูกโพรโคราคอยด์ซึ่งมีขนาดแตกต่างกันตั้งแต่เล็ก-ใหญ่
ส่วนใหญ่อาศัยบนพื้นดินตั้งแต่พื้นที่แห้งแล้งของป่าหญ้า-ป่าดิบชื้นแต่ปีนป่ายต้นไม้ได้ดี ลูกอ๊อดส่วนใหญ่อาศัยอยู่ในน้ำ ยกเว้นสกุล "Myersiella" ที่เอมบริโอเจริญภายในไข่และลูกอ๊อดออกจากไข่เป็นรูปร่างเหมือนตัวเต็มวัย และลูกอ๊อดของชนิด "Synecope antenori" ไม่กินอาหาร
พบกระจายพันธุ์อย่างกว้างขวางตั้งแต่ทวีปอเมริกา ทั้งอเมริกาเหนือ, อเมริกากลาง, อเมริกาใต้, เอเชียตะวันออกเฉียงและหมู่เกาะฟิลิปปิน ในประเทศไทยพบมากถึง 19 ชนิด
Tales to Astonish
Tales to Astonish เป็นชื่อหนังสือการ์ตูนอเมริกันตีพิมพ์โดยมาร์เวลคอมิกส์
หนังสือการ์ตูนหัวนี้เริ่มตีพิมพ์ตั้งแต่เดือนมกราคม ค.ศ.1959-มีนาคม ค.ศ.1968 โดยจะมีเนื้อหาคล้ายนิยายวิทยาศาสตร์ซึ่งสร้างสรรค์โดยแจ็ค เคอร์บี้และสตีฟดิตโก มันได้รับการตอบรับที่ดีจากแฟนๆในยุดซิลเวอร์เอจของหนังสือการ์ตูน ต่อมาหนังสือการ์ตูนหัวนี้ได้เปลี่ยนชื่อเป็นThe Incredible Hulk# 102 (เมษายน 1968) ร่วมกับหนังสือการ์ตูนหัวอื่นอย่างTales of Suspense
ต่อมามาร์เวลคอมิกส์ก็ได้พิมพ์เล่มต่อโดยเล่าเรื่องราวของเจ้าสมุทรดิ ซับ-มารีเนอร์ ไป14ฉบับตั้งแต่ธันวาคม ค.ศ.1979-มกราคม ค.ศ.1981
หวงเฟยหง ภาค 3 ตอน ถล่มสิงโตคำราม
หวงเฟยหง ภาค 3 ตอน ถล่มสิงโตคำราม (อังกฤษ: Once Upon a Time in China III) เป็นภาพยนตร์ศิลปะการต่อสู้สัญชาติฮ่องกง ค.ศ. 1993 ที่ร่วมเขียนบทและกำกับภาพยนตร์โดยฉีเคอะ ภาพยนตร์ชุดนี้เป็นภาคสามของภาพยนตร์ซีรีส์ชุด หวงเฟยหง ต่อจากภาพยนตร์เรื่อง หวงเฟยหง ภาค 2 ตอน ถล่มมารยุทธจักร โดยมีภาคต่อจากนี้คือ หวงเฟยหง ภาค 4 ตอน บรมคนพิทักษ์ชาติ นำแสดงโดย หลี่ เหลียนเจี๋ย,กวน จือหลิน
ในช่วงราชวงศ์ชิง ชาวจีนต่างถูกตราหน้าว่าเป็น “ไอ้ขี้โรคแห่งเอเชีย” พระนางซูสีไทเฮา มีราชโองการให้ระงับการแข่งขันประลองเจ้ากังฟูที่เมืองปักกิ่ง เนื่องจากมียอดกังฟูจำนวนมากเกี่ยวข้องกับการฆาตกรรมและลอบสังหาร และแล้วหวงเฟยหงก็ได้มาถึงที่ปักกิ่งเพื่อเยี่ยมพ่อ ซึ่งได้รับบาดเจ็บจากการแข่งขัน ด้วยชื่อเสียงของหวงเฟยหง ผู้มีอิทธิพลเจ้าถิ่นจึงต้องการให้หวงเฟยหงเข้าแข่งขัน แต่เขาปฏิเสธเจ้าพ่อจึงส่งคนไปทำร้ายหวงเฟยหง แต่เจ้าลูกสมุนทำการไม่สำเร็จ และบาดเจ็บขาหักและถูกเจ้าพ่อขับไล่ พ่อลูกตระกูลหวงจึงดูแลรักษาเขา จนกระทั่งหายเป็นปรกติ แล้วจึงร่วมมือกันกำจัดเจ้าพ่อจอมอิทธิพล
กีฬาฟุตบอลในโอลิมปิกฤดูร้อน 2016 – ทีมชาย – กลุ่มซี
เป็นการแข่งขันฟุตบอลโอลิมปิกฤดูร้อน 2016 ที่ประเทศบราซิล โดยมี 4 ทีมคือ ฟิจิ เม็กซิโก เยอรมัน เกาหลีใต้แต่ละทีมแข่ง 3 นัด ทีมที่คะแนนมากที่สุด 2 อันดับแรก จะผ่านเข้า รอบก่อนรองชนะเลิศ ต่อไป
การแข่งขันทั้งหมดใช้เขตเวลา
กีฬาฟุตบอลในโอลิมปิกฤดูร้อน 2016 – ทีมชาย – กลุ่มดี
เป็นการแข่งขันฟุตบอลโอลิมปิกฤดูร้อน 2016 ที่ประเทศบราซิล โดยมี 4 ทีมคือ อาร์เจนตินา แอลจีเรีย ฮอนดูรัส โปรตุเกสแต่ละทีมแข่ง 3 นัด ทีมที่คะแนนมากที่สุด 2 อันดับแรก จะผ่านเข้า รอบก่อนรองชนะเลิศ ต่อไป
การแข่งขันทั้งหมดใช้เขตเวลา